Baxshichilik va dostonchilik sanʼatini yanada rivojlantirish hamda takomillashtirish chora-tadbirlari toʻgʻrisida
(resolution, 2019-03-09)

Mamlakatimizda mustaqillik yillarida xalqimizning yuksak badiiy ijodiyoti asosida yaratilgan nomoddiy madaniy meros durdonalarini asrab-avaylash, xalq ogʻzaki ijodining qadimiy anʼanalarini tiklash va milliy qadriyatlarni izchil rivojlantirish, ijodiy uyushmalar hamkorligida baxshi va dostonchilar ijodining eng yaxshi namunalarini targʻib qilish borasida keng koʻlamli ishlar amalga oshirildi. Ayni paytda baxshichilik va dostonchilik sanʼatining tarixi, baxshilar va dostonchilar ijodini mukammal oʻrganish, bu borada fundamental tadqiqotlar olib borish, xalq ogʻzaki ijodi yodgorliklarini toʻplash, nashr etish yuzasidan yana koʻpgina chora-tadbirlarni amalga oshirishga ehtiyoj sezilmoqda. Baxshichilik va dostonchilik sanʼatini rivojlantirish, baxshi-shoirlar ijodining oʻzbek madaniyati va sanʼatidagi oʻrni hamda ahamiyatini yanada oshirish, shuningdek, oʻquv-uslubiy adabiyotlar yaratish, baxshichilik va dostonchilik sanʼatini ommaviy axborot vositalari, internet tarmogʻi orqali mamlakatimizda hamda chet ellarda targʻib etish, ustoz baxshilar va dostonchilar, soha olimlari va mutaxassislari, iqtidorli yosh baxshilar hamda doston ijrochilari faoliyatini moddiy va maʼnaviy jihatdan qoʻllab-quvvatlash, yosh avlodni mardlik, halollik, milliy va umuminsoniy qadriyatlar, ona yurtga va ajdodlar merosiga yuksak sadoqat ruћida tarbiyalash maqsadida Vazirlar Mahkamasi qaror qiladi: 1. Baxshichilik va dostonchilik sanʼatini yanada rivojlantirish hamda takomillashtirish boʻyicha 2018 — 2022-yillarga moʻljallangan “yoʻl xaritasi” (keyingi oʻrinlarda “yoʻl xaritasi” deb ataladi) ilovaga muvofiq tasdiqlansin. 2. Oʻzbekiston Respublikasi Madaniyat vazirligiga tegishli vazirliklar va idoralar bilan birgalikda: har yili Navroʻz umumxalq bayrami arafasida Termiz shaxrida respublikada faoliyat yuritayotgan baxshilarning oʻquv seminarini tashkil etish; 2018/2019 oʻquv yilidan boshlab Qoraqalpogʻiston Respublikasi, Samarqand, Surxondaryo, Xorazm va Qashqadaryo viloyatlaridagi bolalar musiqa va sanʼat maktablarida baxshichilik va dostonchilik yoʻnalishi boʻyicha maxsus sinflar ochish hamda mazkur musiqa va sanʼat maktablari oʻquv rejasiga va shtat jadvaliga oʻzgartirishlar kiritish; bolalar musiqa va sanʼat maktablaridagi baxshichilik va dostonchilik yoʻnalishi boʻyicha maxsus sinflarni oʻquv dasturiga muvofiq oʻquv qoʻllanmalari va adabiyotlari bilan taʼminlash; bolalar musiqa va sanʼat maktablarida baxshichilik va dostonchilik yoʻnalishi boʻyicha maxsus sinflarda dars berish uchun respublikada koʻzga koʻringan baxshi(jirov)larni jalb etish; “yoʻl xaritasi”da nazarda tutilgan chora-tadbirlarning bajarilishi uchun masʼul boʻlgan vazirliklar va idoralar, mahalliy davlat hokimiyati organlari faoliyatini tizimli asosda muvofiqlashtirib, belgilangan tadbirlarning toʻliq va sifatli bajarilishini nazorat qilish; Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari hisobiga Respublika madaniyat muassasalari faoliyatini tashkil etish ilmiy-metodik markazini baxshi-shoirlar tomonidan yaratilgan va ijro etilayotgan doston, terma, aytimlarni sifatli yozib olish va targʻib etish uchun zarur boʻlgan ovoz yozish hamda zamonaviy videotexnika vositalari bilan taʼminlash vazifalari yuklansin. 3. Qoraqalpogʻiston Respublikasi Vazirlar Kengashi hamda Samarqand, Surxondaryo, Xorazm va Qashqadaryo viloyatlari hokimliklari: “yoʻl xaritasi”ni amalga oshirish boʻyicha bir hafta muddatda ishchi guruhlari tashkil etish; “yoʻl xaritasi” asosida ikki hafta muddatda tarmoq dasturlarini ishlab chiqish, tasdiqlash va dasturda belgilangan tadbirlarning oʻz vaqtida bajarilishini taʼminlash; tarmoq dasturlarini amalga oshirish uchun zarur boʻladigan mahalliy budjet mablagʻlarining rejalashtirilishi va toʻliq ajratilishini taʼminlash hamda homiylar xayriyalarini jalb qilish; oʻzbek baxshichilik sanʼatini yanada rivojlantirish va targʻib etishga hissa qoʻshgan ustoz baxshilar va dostonchilar, xalqaro va respublika miqyosidagi nufuzli tanlovlarda yuqori oʻrinlarni egallagan yosh baxshilar va doston ijrochilariga Oʻzbekiston Respublikasi Prezidentining 2017-yil 31-maydagi PQ-3022-son qarori bilan tasdiqlangan Oʻzbekistonda madaniyat va sanʼat sohasini yanada rivojlantirish va takomillashtirish boʻyicha 2017 — 2021-yillarga moʻljallangan chora-tadbirlar dasturi boʻyicha hududlarda qurilayotgan koʻp qavatli uylardan uzoq muddatli imtiyozli ipoteka krediti asosida xonadonlar ajratish choralarini koʻrsinlar. 4. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga ustoz baxshilar va dostonchilar, yosh baxshilar va doston ijrochilari ijodini hamda mazkur qarorda belgilangan tadbirlarni keng yoritish tavsiya etilsin. 5. Mazkur qarorning ijrosini nazorat qilish Oʻzbekiston Respublikasi madaniyat vaziri B.S. Sayfullayev zimmasiga hamda Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. T/r Chora-tadbirlar Ijro muddati Moliyalashtirish manbai Ijro uchun masʼullar 1. Mustaqillik bayramining 27 yilligi arafasida respublikada faoliyat yuritayotgan baxshilar ijodini tarannum etadigan “Mustaqillik baxshilari” kitob-albomini chop etish. 2018-yil avgust Oʻzbekiston Yozuvchilar uyushmasi huzuridagi “Ijod” fondi mablagʻlari Madaniyat vazirligi, Fanlar akademiyasi Oʻzbek tili, adabiyoti va folklori instituti, Oʻzbekiston Yozuvchilar uyushmasi, Matbuot va axborot agentligi 2. Chekka, olis hududlardagi baxshi-shoir, oqin, jirovlardan doston, terma, aytimlarni yozib olish uchun Respublika madaniyat muassasalari faoliyatini tashkil etish ilmiy-metodik markaziga zamonaviy raqamli audio va video uskunalar xarid qilish. 2018-yil dekabr Madaniyat va sanʼatni rivojlantirish jamgʻarmasi mablagʻlari Madaniyat vazirligi, Madaniyat va sanʼatni rivojlantirish jamgʻarmasi 3. Qoraqalpogʻiston Respublikasi, Buxoro, Samarqand, Surxondaryo, Xorazm va Qashqadaryo, viloyatlaridagi sayyohlar koʻp tashrif buyuradigan maskanlarda doston va terma ijrochilik sanʼatini targʻib etishga qaratilgan 20 daqiqalik koʻngilochar tadbirlar hamda doʻmbira, chanqovuz, sibizgʻa, boʻlamon, sopol nay, qoʻbiz, qoʻshnay kabi oʻzbek milliy qadim cholgʻu asboblari va baxshichilik sanʼatiga oid adabiyotlar koʻrgazmasini tashkil etish. 2018-yil maydan boshlab muntazam ravishda Tashabbuskorlarning oʻz mablagʻlari Qoraqalpogʻi�ton Respublikasi Vazirlar Kengashi, Buxoro, Samarqand, Surxondaryo, Xorazm va Qashqadaryo viloyat hokimliklari, Madaniyat vazirligi, Turizmni rivojlantirish davlat qoʻmitasi 4. Joylardagi mahallalar, madaniyat markazlari, istirohat bogʻlari, taʼlim muassasalari hamda sanʼat saroylarida “Doston” kechalari va taniqli baxshi-shoirlar bilan ijodiy uchrashuvlar oʻtkazish. 2018 — 2022-yillar har oyda bir marta Ijrochilarning madaniy tadbirlar uchun nazarda tutilgan mablagʻlari, homiylik xayriyalari Madaniyat vazirligi, Oʻzbekiston Milliy teleradiokompaniyasi, Fanlar akademiyasi Oʻzbek tili, adabiyoti va folklori instituti, Qoraqalpogʻiston Respublikasi Vazirlar Kengashi hamda viloyatlar hokimliklari 5. 2018/2019 oʻquv yilidan Qoraqalpogʻiston Respublikasi, Samarqand Surxondaryo, Xorazm va Qashqadaryo, viloyatlaridagi ayrim bolalar musiqa va sanʼat maktablari qoshida baxshichilik va dostonchilik yoʻnalishi boʻyicha ochiladigan sinflar uchun oʻquv reja va dasturlar asosida uslubiy qoʻllanmalar chop etish hamda media ilovalar va koʻrgazmali vositalar bilan taʼminlash. 2019 — 2022-yillar Madaniyat vazirligiga budjetdan ajratilgan mablagʻlar, ijrochilarning budjetdan tashqari mablagʻlari Madaniyat vazirligi, Qoraqalpogʻiston Respublikasi Vazirlar Kengashi hamda viloyatlar hokimliklari, hududiy madaniyat hamda moliya boshqarmalari 6. Oʻzbekiston xalq baxshilari haqida qisqa va asosiy maʼlumotlarni toʻplab, ularning portretlarini tayyorlash va joylardagi 312 ta bolalar musiqa va sanʼat maktablariga yetkazish. 2019 — 2022-yillar Ijrochilarning budjetdan tashqari mablagʻlari Madaniyat vazirligi, Matbuot va axborot agentligi 7. Taniqli baxshilar ishtirokida baxshichilik sanʼati durdonasi hisoblangan “Alpomish”, “Goʻroʻgʻli”, “Kuntugʻmish” “Avazxon”, “Oshiq Gʻarib va Shohsanam”, “Tohir va Zuhra” kabi dostonlar haqida telekoʻrsatuv va radioeshittirishlarni muntazam ravishda tayyorlab borish va efirga uzatish. 2018-yil may oyidan boshlab muntazam ravishda Ijrochilar mablaѓlari Madaniyat vazirligi, Oʻzbekiston Milliy teleradiokompaniyasi, Fanlar akademiyasi Oʻzbek tili, adabiyoti va folklori instituti 8. Baxshichilik sanʼati, dostonlar va xalq termalari yuzasidan ilmiy tadqiqotlar olib borish, xalq ogʻzaki ijodi yodgorliklarini toʻplash va nashr etish. muntazam ravishda Ijrochilar mablagʻlari Fanlar akademiyasi Oʻzbek tili, adabiyoti va folklori instituti, Madaniyat vazirligi, Matbuot va axborot agentligi 9. Oʻzbek baxshichilik sanʼati rivojiga katta hissa qoʻshgan atoqli baxshi-shoirlarning xotira kechalarini tashkil etish hamda ularning faoliyatlarini keng targʻib ќilish. muntazam ravishda Ijrochilar mablagʻlari hamda homiylik xayriyalari Madaniyat vazirligi, Fanlar akademiyasi Oʻzbek tili, adabiyoti va folklori instituti, Oʻzbekiston Milliy teleradiokompaniyasi, Qoraqalpogʻiston Respublikasi Vazirlar Kengashi hamda viloyatlar hokimliklari 10. Xalqaro koʻrik-tanlov va festivallar, davlat tadbirlari hamda xorij davlatlarida oʻtkazilayotgan Oʻzbekiston madaniyat kunlarida baxshi-shoirlarning ishtirokini taʼminlash. 2018 — 2022-yillar Tadbirlar xarajatlari smetasi doirasida Madaniyat vazirligi, Tashqi ishlar vazirligi 11. Respublika madaniyat muassasalari faoliyatini tashkil etish ilmiy-metodik markazining kutubxona fondini milliy-maʼnaviy ќadriyatlarimiz, madaniyatimiz, folklor, anʼanaviy ќoʻshiќchilik hamda baxshichilik sanʼati yoʻnalishiga doir chop etilgan yangi adabiyotlar bilan boyitish. muntazam ravishda Madaniyat va sanʼatni rivojlantirish jamgʻarmasi mablagʻlari Madaniyat vazirligi, Madaniyat va sanʼatni rivojlantirish jamѓarmasi 12. Oʻzbekiston davlat sanʼat va madaniyat instituti huzuridagi Pedagog kadrlarni qayta tayyorlash va ularning malakasini oshirish markazida Qoraqalpogʻiston Respublikasi, Samarqand, Surxondaryo, Xorazm va Qashqadaryo viloyatlaridagi baxshichilik yoʻnalishi mavjud bolalar musiqa va sanʼat maktablarining baxshichilik sanʼatidan saboq berayotgan mutaxassislari malakasini oshirib borish. 2019-yil oktyabrdan boshlab muntazam ravishda Ijrochilar mablagʻlari Madaniyat vazirligi, Madaniyat va sanʼatni rivojlantirish jamgʻarmasi, Oʻzbekiston davlat sanʼat va madaniyat instituti 13. Oʻzbek baxshichilik sanʼatining taniqli namoyandalari faoliyati va ijodiga bagʻishlangan hujjatli film yaratish. 2019-yil noyabr “Oʻzbekkino” Milliy agentligiga budjetdan ajratilgan mablagʻlar Madaniyat vazirligi, “Oʻzbekkino” milliy agentligi, Oʻzbekiston Yozuvchilar uyushmasi